Americanii confiscă domenii web folosite de hackerii FSB
Americanii anunță o acțiune coordonată a guvernului SUA și Microsoft pentru destructurarea unei rețele de spear-phishing desfășurată de serviciile de informații ale Rusiei, relatează France24. Statele Unite au anunțat joi confiscarea a 41 de domenii de internet care ar fi fost folosite de agenți de informații ruși pentru a încerca să obțină acces la computerele și conturile de e-mail ale Pentagonului, Departamentului de Stat și ale altor angajați ai Guvernului american.